როგორც მოსიყვარულე მამა სთხოვს შვილს, ისე სოლომონი ემუდარება მკითხველს, მიიღოს შეგონება და ყურად იღოს სიბრძნე (1 - ლი და მე - 2 თავები); ის გვიხსნის, როგორ განვავითაროთ იეჰოვასთან ახლო მეგობრული ურთიერთობა და როგორ დავიცვათ ჩვენი გული (მე - 3 და მე - 4 თავები); შეგვაგონებს, შევინარჩუნოთ მორალური სიწმინდე (მე - 5 და მე - 6 თავები); ფასდაუდებელია უზნეო ადამიანის მოქმედების მეთოდების მამხილებელი თვალსაჩინო მაგალითი (მე - 7 თავი). რა შესანიშნავი იქნებოდა, ყველას რომ თხოვნით მიემართა გაპიროვნებული სიბრძნისთვის!